కెనియా జయంతిలాల్

హిర్జీ కెనియా జయంతిలాల్, తెలంగాణకు చెందిన మాజీ క్రికెట్ క్రీడాకారుడు. డిఫెన్స్, పుల్ షాట్ పట్ల మక్కువ ఉన్న కుడి చేతి ఓపెనింగ్ బ్యాట్స్‌మెన్. ఒకేఒక టెస్ట్ మ్యాచ్‌లో ఆడాడు. రంజీ ట్రోఫీ అరంగేట్రంలో, ఆంధ్ర క్రికెట్ జట్టుపై 153 పరుగులు చేశాడు. 1971లో రిజర్వ్ ఓపెనింగ్ బ్యాట్స్‌మెన్‌గా వెస్టిండీస్‌పై కింగ్‌స్టన్‌లో జరిగిన మొదటి టెస్టులో ఆడి, ఐదు పరుగులు చేశాడు. సునీల్ గవాస్కర్ గాయపడటంతో అతనికి ప్రత్యామ్నాయంగా ఆడాడు. అతని కెరీర్‌లో ఇది ఏకైక టెస్టుగా మిగిలిపోయింది.

జననం 
కెనియా జయంతిలాల్ 1948, జనవరి 13న తెలంగాణ రాష్ట్రం, హైదరాబాదులో జన్మించాడు.

క్రికెట్ రంగం 
డొమెస్టిక్ సర్క్యూట్ మంచి ఆటతీరు కనబరిచిన జయంతిలాల్ భారత క్రికెట్ జట్టులోకి ప్రవేశించాడు. రంజీ ట్రోఫీలో అరంగేట్రం చేసిన అతను 1968-69లో ఆంధ్రపై 153 పరుగులు చేశాడు. దాదాపు రెండు దశాబ్దాలపాటు హైదరాబాద్ జట్టులో కీలక ఆటగాడిగా వ్యవహరించాడు. 2384 పరుగులు (41.10) చేశాడు.

ఫస్ట్-క్లాస్ క్రికెట్ లో 91 మ్యాచ్‌లలో 154 ఇన్నింగ్స్ లో 36.33 యావరేజీతో 4,687 పరుగులు చేశాడు. అందులో 8 సెంచరీలు, 22 హాఫ్ సెంచరీలు ఉన్నాయి. అత్యధిక స్కోర్ 197. బౌలింగ్ లో 606 బాల్స్ వేసి, 311 రన్స్ ఇచ్చి, 6 వికెట్లు తీశాడు.

మూలాలు

బయటి లింకులు 
 

జీవిస్తున్న ప్రజలు
1948 జననాలు
హైదరాబాదు జిల్లా వ్యక్తులు
హైదరాబాదు జిల్లా క్రీడాకారులు
క్రికెట్ క్రీడాకారులు